Nandu

Nanduotvaré (iné názvy: nandutvaré, nandu, nanduovia; lat. Rheiformes alebo Rheae) sú rad bežcov. Staršie sa tento taxón niekedy zaraďoval nie ako samostatný rad, ale ako súčasť radu pštrosotvaré (Struthioniformes), konkrétne napríklad ako jeho infrarad nandu (lat. Rheides). 

Niekedy sa rad nanduotvaré zaraďuje ako jediný rad nadradu Rheimorphae.

Rad nanduotvaré obsahuje len jednu čeľaď; táto sa volá nanduovité (Rheidae). Táto čeľaď obsahuje dva recentné rody Rhea a Pterocnemia (po slovensky sa oba volajú nandu) , ktoré sa alternatívne uvádzajú ako jeden rod Rhea (po slovensky nandu). Nandu je aj alternatívny slovenský názov druhu nandu pampový.

 Charakteristika 
Sú to vtáky, ktoré sa podobajú na pštrosa, ale sú oveľa menšie a na každej nohe majú po tri prsty. Hlavu, krk a lýtka pokrýva perie a na krídlach majú tŕň, pomocou ktorého sa bránia pred predátormi. Pri behu nandu často používajú krídla na udržiavanie rovnováhy. Nandu sa vyskytujú na rovinách a pahorkatinách veľkej časti Južnej Ameriky. Znášku inkubuje a o mláďatá sa stará výlučne samec. Samica zatiaľ hľadá ďalšieho „voľného“ samca.

 Systematika 
rad Rheiformes/Rheae - nandu(o)tvaré/nandu(ovia):Picasso, Mariana & Acosta Hospitaleche, Carolina & Mosto, M.. (2022). An overview and update of South American and Antarctic fossil rheidae and putative ratitae (Aves, Palaeognathae). Journal of South American Earth Sciences. 115.  
 čeľaď Rheidae - nanduovité
 †Diogenornis : alternatívne sa zaraďuje napríklad do radu kazuárotvaré
 †Diogenornis fragilis
 rod †Opisthodactylus : staršie sa tento rod (niekedy spolu s rodom Diogenornis) niekedy zaraďoval do samostatnej čeľade †Opisthodactylidae, ktorá sa zaraďovala buď ako sesterská čeľaď čeľade Rheidae alebo dávnejšie ako súčasť radu kariamotvaré (Cariamiformes)
 †Opisthodactylus patagonicus
 †Opisthodactlyus horacioperezi 
 †Opisthodactylus kirchneri 
 rod †Aramayoichnus
 †Aramayoichnus rheae
 rod †Heterorhea
 †Heterorhea dabbenei
 rod †Hinasuri
 †Hinasuri nehuensis
 rod Pterocnemia - nandu : alternatívne sa zaraďuje ako súčasť rodu Rhea, ale príbuzný je skôr s rodom Opisthodactylus než s rodom Rhea 
 †Pterocnemia mesopotamica/Rhea mesopotamica
 Pterocnemia pennata/Rhea pennata - nandu škvrnitý/nandu Darwinov/nandu stepný/nandu bieloškvrnitý
 Pterocnemia tarapacensis/Rhea tarapacensis - nandu andský : často sa zaraďuje ako súčasť druhu Pterocnemia pennata
 rod Rhea - nandu
 Rhea americana - nandu pampový/nandunandu. in: Slovník slovenského jazyka (Peciar): vrátane staršie uvádzaných druhov †Rhea anchorenensis, †Rhea pampeana, †Rhea fossilis a †Rhea subpampeana

 Referencie